******

*Srednja medicinska škola Slavonski Brod*

*Vatroslava Jagića 3A*

*35 000 Slavonski Brod*

**ZAKLJUČCI**

**sa 56. sjednice Školskog odbora održane dana 08.12.2016. godine s početkom u 13.00 sati**

**(4.sjednica u šk.g. 2016./2017.)**

**AD 1.)** Školski odbor usvojio je zapisnik s prethodne sjednice bez primjedbi.

**AD 2.)** Ravnateljica Jelena Jelinić-Bošnjak upoznala je prisutne članove Školskog odbora da je raspisan natječaj za zamjenu za bolovanje Marije Šag koji je trajao od 21.- 22.11.2016. godine. Na natječaj su se javile tri kandidatkinje:

1. **Maja Crnolatac, sveučilišna prvostupnica sestrinstva**
2. **Ivona Hrkač, stručna prvostupnica sestrinstva**
3. **Ivana Galović, stručna prvostupnica sestrinstva**

Ravnateljica predlaže da se primi Maja Crnolatac. Ostale dvije kandidatkinje **Ivona Hrkač** i **Ivana Galović** primaju se kao redovni djelatnici najduže do 15 dana koje će biti zamjena za vrijeme izostanka sestara (Leipzig).

Liječnice **Petra Bitunjac** i **Karolina Pavić** se također primaju kao vanjski suradnici, najduže do 60 dana za zamjenu liječnicima koji čekaju specijalizaciju.

Ravnateljica je upoznala nazočne da je spremačica **Ljiljana Utvić** zatražila sporazumni raskid Ugovora o radu radi odlaska u obiteljsku mirovinu (smrt supruga). Do 15 dana primljena je **Marina Konjetić** za koju se predlaže da joj se produži ugovor do 60 dana dok se ne dobije suglasnost MZO za raspisivanje natječaja.

**Članovi Školskog odbora suglasni su sa prijedlogom ravnateljice.**

**AD 3.)** Ravnateljica je upoznala članove Školskog odbora da je bila u Ministarstvu znanost i obrazovanja kod savjetnice Vesne Hrvoj-Šic u vezi zahtjeva za otvaranjem novih usmjerenja (sanitarno-laboratorijski tehničar/tehničarka i farmaceutski tehničar/tehničarka), ali za farmaceute nemamo uvjete jer nemamo Galenski laboratorij, a za ostalo će se još razmisliti.

Predloženo je da otvorimo novo usmjerenje za djevojčice s poteškoćama za zanimanje **njegovatelj/njegovateljica – TES** u trajanju od **tri godine**. To bi bili razredi po **10 učenika**, svi bi naši djelatnici mogli predavati, a Ministarstvo znanosti i obrazovanja dozvoljava zapošljavanje i opremanje prostora. Rok za podnošenje zahtjeva je ožujak 2017. godine do kada moraju biti stvoreni uvjeti u školi za usmjerenje.